ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
பிரதமர் ஏழைகள் நலத்திட்டத்தின் கீழ், பிரதமர் உஜ்வாலா திட்டத்தின் பயனாளிகளுக்கு 1.51 கோடிக்கும் மேல் இலவச சமையல் எரிவாயு உருளைகள் இதுவரை விநியோகிக்கப்பட்டுள்ளன.
பிரதமர் கரீப் கல்யாண் யோஜனா என்னும் ஏழைகள் நலத்திட்டத்தின் கீழ், இம்மாதத்தில் இதுவரை பிரதமர் உஜ்வாலா திட்டத்தின் பயனாளிகளுக்கு 1.51 கோடிக்கும் அதிகமான எண்ணிக்கையில் இலவச சமையல் எரிவாயு உருளைகள் விநியோகிக்கப்பட்டுள்ளன. பிரதமர் ஏழைகள் நலத்திட்டத்தின் கீழ், ஏழைகளின் நலனுக்காக, மத்திய அரசு பல்வேறு நிவாரண நடவடிக்கைகளை அறிவித்துள்ளது. பிரதமர் உஜ்வாலா திட்டத்தின் கீழ் பயன்பெறும் 8கோடிக்கும் அதிகமானோருக்கு 2020 ஏப்ரல் முதல் ஜூன் வரை தலா 3 சமையல் எரிவாயு உருளைகளை  இலவசமாக வழங்குவது இந்தத் திட்டத்தின் முக்கியமான அம்சங்களில் ஒன்றாகும். இந்தத் திட்டத்தை தடையின்றி அமல்படுத்தும் விதமாக , எண்ணெய் சந்தைப்படுத்தும் நிறுவனங்களால், பிரதமரின் உஜ்வாலா திட்டத்தின் பயனாளிகளின் வங்கிக் கணக்குகளுடன் இணைக்கப்பட்டுள்ள சலுகைத் திட்டத்துக்கு ஏற்ப, 14.2 கிலோ அல்லது 5 கிலோ என்ற எரிவாயு உருளையின் மதிப்புக்கு இணையான தொகை முன்கூட்டியே செலுத்தப்பட்டு வருகிறது. இந்தத் தொகையை வாடிக்கையாளர் எரிவாயு உருளை வாங்கப் பயன்படுத்திக் கொள்ளலாம். எண்ணெய் சந்தைப்படுத்தும் நிறுவனங்கள், பிரதமர் உஜ்வாலா திட்டப்பயனாளிகளுக்கு வழங்கப்படும் சுமார் 18 லட்சம் இலவச உருளைகள் உள்பட, தினசரி 50 முதல் 60 லட்சம் எரிவாயு உருளைகளை விநியோகித்து வருகின்றன.
பெட்ரோலியம், இயற்கை எரிவாயு மற்றும் உருக்குத்துறை அமைச்சர் திரு. தர்மேந்திர பிரதான், இன்று 800க்கும் மேற்பட்ட சமையல் எரிவாயு உருளை விநியோகப் பணியாளர்கள் பங்கேற்ற இணையதள கலந்துரையாடல் நிகழ்ச்சியில் கலந்துகொண்டார். இதில், பெட்ரோலியம் மற்றும் இயற்கை எரிவாயு அமைச்சகத்தின் செயலர், அமைச்சகம் மற்றும் எண்ணெய் சந்தைப்படுத்தும் நிறுவனங்களின் அதிகாரிகள் பங்கேற்றனர். விநியோகப் பணியாளர்களின் உண்மையான கடின உழைப்பு, ஈடுபாடு ஆகியவற்றைப் பாராட்டிய அமைச்சர், உயிருக்கு ஆபத்தான ,இதுபோன்ற நெருக்கடியான நேரங்களில், அவர்கள் தினசரி 60 லட்சம் வரை உருளைகளை விநியோகித்து வருவதாகக் குறிப்பிட்டார்.
(
அறிவியல் மற்றும் தொழில்நுட்பத்துறை
துருவ உயிரியல் துறையில் மேம்பாடு தொடர்பாக அமைச்சகங்கள் இடையே கூட்டுறவு
மத்திய அரசின் உயிரி தொழில்நுட்பத் துறை மற்றும் மத்திய புவி அறிவியல் துறை இடையே துறை செயலாளர்களால், அறிவியல் மற்றும் தொழில்நுட்பத் துறை  மற்றும் புவி அறிவியல் துறை இணையமைச்சர்  இணையமைச்சர் திரு.ஜித்தேந்தர் சிங் முன்னிலையில் புரிந்துணர்வு ஒப்பந்தம் மேற்கொள்ளப்பட்டது. பிரதமர் அலுவலகத் துறை செயலாளர், இந்திய அரசு அறிவியல் ஆலோசகர் பேராசிரியர் கே.விஜயராகவன் மற்றும் அறிவியல் துறை செயலாளர்கள் இந்நிகழ்வின் போது உடனிருந்தனர்.
அண்டார்டிக், ஆர்க்டிக், தெற்கு பெருங்கடல் மற்றும் இமய மலைப் பகுதிகள் துருவ பகுதிகள் என்றழைக்கப்படுகின்றன. உலகின் மற்ற பகுதிகளுடன் ஒப்பிடுகையில் தீவிரமான வெப்ப நிலை கொண்ட காரணத்தால் இவை சூழலில் மிகவும் தனித்துவமான நில அமைப்புகளாகவும், ஆர்வத்தை தூண்டுவதாகவும் உள்ளன. உலகில் உள்ள பல்வேறு துறைகளில் அறிவியல் ஆராய்ச்சியாளர்கள் ஆராய்ச்சியில் ஈடுபட்டிருந்தாலும் துருவ பகுதிகள் இன்னும் பெருமளவு ஆராயப்படாமலே உள்ளது.
தற்போது கையெழுத்திடப்பட்டுள்ள இந்த புரிந்துணர்வு ஒப்பந்தம் மூலம், பரஸ்பர புரிந்துணர்வு மேற்கொண்டு கூட்டுறவு, ஒன்றிணைவு மூலம் இரண்டு துறைகளில் தனித் திறன்கள் மூலம் துருவ உயிரியலில் உள்ள விடையறியப்படாத கேள்விகளுக்கு விடை தேட முயற்சி மேற்கொள்ளப்படும். அதிலும் குறிப்பாக, துருவ நுண்ணுயிர்கள் தொடர்பாக உயிரி தொழில்நுட்பவியல் பயன்பாடு பற்றி இரண்டு துறைகளும் ஒருங்கிணைந்து ஆய்வு மேற்கொள்ளும். இந்த புரிந்துணர்வு ஒப்பந்தம் வாயிலாக துருவ அறிவியலில் பரஸ்பரம் ஏற்றுக்கொள்ளப்பட்ட துறைகளில் சேர்ந்து பணியாற்ற நடவடிக்கை எடுக்கப்படும்.
உள்துறை அமைச்சகம்
தேசிய பேரிடர் மீட்பு நிதியின் கீழ் தமிழகத்திற்கு நடப்பாண்டில் ரூ.213.51 கோடி விடுவிப்பு
நிதி ஆணையத்தின் பரிந்துரைகளின்படி மாநிலங்களுக்கு பேரிடர் மீட்பு நிதி அனுப்பப்பட்டு வருகிறது. பேரிடர் மேலாண்மை பொறுப்பு மாநில அரசுகளிடம் உள்ளது. மாநில பேரிடர் மீட்பு நிதியிலிருந்து, அவ்வப்போது ஏற்படும் தேசிய பேரிடர்களுக்கான நிவாரண நடவடிக்கைகளை மாநில அரசுகள் மேற்கொண்டு வருகின்றன.
மக்களவையில் இன்று எழுத்து மூலம் அளித்த பதிலில் மத்திய உள்துறை இணையமைச்சர் திரு.வித்யானந்த ராய், 2018-19-லிருந்து மாநிலங்களுக்கு 2018-19-லிருந்து 2021-22 வரை விடுவிக்கப்பட்ட நிதி குறித்த விவரங்களை வெளியிட்டுள்ளார்.
தமிழகத்திற்கு 2018-19 ஆம் ஆண்டு ரூ.900.31 கோடியும், 2020-21-ல் ரூ.286.91 கோடியும் 2021-22-க்கு ரூ.213.51 கோடியும் விடுவிக்கப்பட்டுள்ளது. 2019-20 ஆம் ஆண்டு நிதி வழங்கப்படவில்லை.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781305
பிரதமர் அலுவலகம்
ராஜ்கோட்டில் வரும் 31-ஆம் தேதி எய்ம்ஸ் மருத்துவமனைக்குப் பிரதமர் அடிக்கல் நாட்டுகிறார்
வரும் 31-ஆம் தேதி காலை 11 மணிக்கு குஜராத் மாநிலம் ராஜ்கோட்டில் எய்ம்ஸ் மருத்துவமனைக்குப் பிரதமர் திரு. நரேந்திர மோடி காணொலி வாயிலாக அடிக்கல் நாட்டுகிறார். குஜராத் மாநிலத்தின் ஆளுநர், முதலமைச்சர், மத்திய சுகாதார அமைச்சர், இணை அமைச்சர் ஆகியோர் இந்த நிகழ்ச்சியில் கலந்து கொள்வார்கள்.
இந்த மருத்துவமனைத் திட்டத்திற்காக 201 ஏக்கர் நிலம் ஒதுக்கப்பட்டுள்ளது. ரூ.1195 கோடி மதிப்பில் அமைக்கப்படவிருக்கும் இந்த மருத்துவமனையின் பணிகள் 2022-ஆம் ஆண்டு மத்தியில் நிறைவடையும் என்று எதிர்பார்க்கப்படுகிறது. 750 படுக்கைகளைக் கொண்ட இந்த நவீன மருத்துவமனையில் 30 படுக்கைகள் கொண்ட ஆயுஷ் கட்டிடமும் அமைக்கப்படும். இங்கு 125 எம்பிபிஎஸ் இடங்களும், செவிலியர் படிப்புக்கான 60 இடங்களும் இருக்கும்.
-------
(
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 25 லட்சம் கொவிட் தடுப்பூசி டோஸ்களுடன் மொத்த எண்ணிக்கை 14.78 கோடியைக் கடந்தது
கொவிட்-19 தொற்றுக்கு எதிரான, உலகின் மாபெரும் தடுப்பூசி போடும் திட்டத்தில் இதுவரை செலுத்தப்பட்டுள்ள தடுப்பூசிகளின் எண்ணிக்கை 14.78 கோடியை இன்று கடந்துள்ளது.
இன்று காலை 7 மணி வரை, 21,18,435 முகாம்களில் 14,78,27,367 பயனாளிகளுக்கு, கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் 25 லட்சத்திற்கும் அதிகமான தடுப்பூசி டோஸ்கள் போடப்பட்டுள்ளன.
102-வது நாளான நேற்று , நாடு முழுவதும் 25,56,182 பேருக்குத் தடுப்பூசி செலுத்தப்பட்டது.
நாட்டில் குணமடைந்தவர்களின் எண்ணிக்கை 1,48,17,371 ஆக  இன்று பதிவாகியுள்ளது. கடந்த 24 மணி நேரத்தில் 2,61,162 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 3,60,960 பேர் புதிதாகப் பாதிக்கப்பட்டுள்ளனர்.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில், தமிழ்நாடு, மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சத்திஸ்கர், மேற்கு வங்கம், குஜராத், ராஜஸ்தான் ஆகிய பத்து மாநிலங்களில் மட்டும் 73.59 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 66,358 பேரும், உத்தரப் பிரதேசத்தில் 32,921 பேரும், கேரளாவில் 32,819 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 29,78,709 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 16.55 சதவீதமாகும்.
கடந்த 24 மணி நேரத்தில் 3,293 பேர் உயிரிழந்துள்ளனர். தேசிய உயிரிழப்பு விகிதம் 1.12 சதவீதமாகப் பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714511
நிதி அமைச்சகம்
அக்டோபர் மாத ஜிஎஸ்டி வருவாய் ரூ.1,30,127 கோடி
கடந்த அக்டோபர் மாதத்தில் ஜிஎஸ்டி வருவாய் ரூ.1,30,127 கோடி. இதில் மத்திய ஜிஎஸ்டி ரூ.23,861 கோடி, மாநில ஜிஎஸ்டி ரூ.30,421 கோடி, ஒருங்கிணைந்த ஜிஎஸ்டி ரூ.67,360 கோடி  மற்றும் மேல் வரி  ரூ.8,484 கோடி  ஆகும்.
ஒருங்கிணைந்த ஜிஎஸ்டி-யிலிருந்து மத்திய ஜிஎஸ்டி-க்கு ரூ.27,310 கோடியும், மாநில ஜிஎஸ்டிக்கு ரூ.22,394 கோடியும், மத்திய அரசு வழங்கியுள்ளது. இதற்கு பின், மத்திய மற்றும் மாநில அர
சுகளின் மொத்த வருவாய், அக்டோபர் மாதத்தில் மத்திய ஜிஎஸ்டி-க்கு ரூ.51,171 கோடி மற்றும் மாநில ஜிஎஸ்டிக்கு ரூ.52,815 கோடி.
கடந்த அக்டோபர் மாத ஜிஎஸ்டி வருவாய், கடந்த ஆண்டு அக்டோபர் ஜிஎஸ்டி வருவாயைவிட 24 சதவீதம் அதிகம். 2019-20 நிதியாண்டின் அக்டோபர் மாத ஜிஎஸ்டி வருவாயைவிட 36 சதவீதம் அதிகம்.
அக்டோபர் மாத ஜிஎஸ்டி வருவாய், ஜிஎஸ்டி அமல்படுத்தப்பட்டது முதல் வசூலான இரண்டாவது மிகப் பெரிய தொகையாகும். இது பொருளாதார மீட்பைக் காட்டுகிறது. தமிழகத்தில் ஜிஎஸ்டி வருவாய் கடந்த ஆண்டு அக்டோபரைவிட தற்போது 11 சதவீதம் அதிகரித்துள்ளது.
மேலும் விவரங்களுக்கு: https://pib.gov.in/PressReleasePage.aspx?PRID=1768467
------
(Visitor Counter : 485
சுகாதாரம் மற்றும் குடும்ப நலத்துறை அமைச்சகம்
லேடி ஹார்டிங் மருத்துவக் கல்லூரியில் டாக்டர் மன்சுக் மாண்டவியா தலைமையில் மருத்துவர்கள் தினம் கொண்டாட்டம்
தில்லி லேடி ஹார்டிங் மருத்துவக் கல்லூரியில் மருத்துவர்கள் தின கொண்டாட்டம், மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தலைமையில், இணையமைச்சர்கள் டாக்டர் பாரதி பிரவீன் பவார், சுகாதாரத்துறை செயலாளர் திரு ராஜேஷ் பூஷன் ஆகியோர் முன்னிலையில் இன்று நடைபெற்றது.
நிகழ்ச்சியில் பேசிய டாக்டர் மன்சுக் மாண்டவியா, தன்னலமற்ற சேவையாற்றி வரும் மருத்துவ துறையினருக்கு தமது பாராட்டுகளை தெரிவித்து கொள்வதாக கூறினார். “நமது மருத்துவர்கள் மற்றும் மருத்துவ வல்லுனர்கள், நமது வாழ்க்கையில் முக்கிய பங்கு வகிக்கின்றனர்” என்றும் அவர் கூறினார். அந்தவகையில் அவர்களது அளப்பரிய பங்களிப்பை அங்கீகரிக்கும் விதமாகவே ஆண்டுதோறும் ஜூலை 1-ந் தேதி தேசிய மருத்துவர் தினமாக கொண்டாடப்படுகிறது.
சுதந்திர இந்தியாவின் தலைசிறந்த மருத்துவரும், மருத்துவ துறையின் முன்னோடியாகத் திகழ்ந்தவருமான டாக்டர் பி சி ராய்  நினைவு தினம் மருத்துவர் தினமாக கடைப்பிடிக்கப்படுகிறது என்றும் அவர் தெரிவித்தார்.
இந்த ஆண்டு 75-வது சுதந்திர தின அமிர்தப்பெருவிழா ஆண்டு என்பதால், 75 வயதுக்கும் மேற்பட்ட தலைசிறந்த அர்ப்பணிப்பு உணர்வுடன் சமுதாயத்திற்கு மதிப்புமிக்க பங்களிப்பை வழங்கிய மருத்துவர்களை கௌரவிக்கும் விதமாக, நாம் தேசிய மருத்துவர் தினத்தையும் கொண்டாடி வருகிறோம் என்றும் அவர் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1838592
அறிவியல் மற்றும் தொழில்நுட்பத்துறை
நாடு முழுவதுமுள்ள மாணவர்களின் கண்டுபிடிப்புகளை காட்சிப்படுத்தும் இன்ஸ்பயர் விருதுகள்-மனாக்கின் தேசிய அளவிலான கண்காட்சி தொடங்கியது
இன்று தொடங்கிய இன்ஸ்பயர் விருதுகள்-மனாக்கின் எட்டாவது தேசிய அளவிலான கண்காட்சி மற்றும் திட்ட போட்டியில் நாடு முழுவதிலும் இருந்து 581 மாணவர்களின் புதுமையான சிந்தனைகள் காட்சிப்படுத்தப்பட்டன.
கலந்து கொண்ட அனைவரையும் பாராட்டிய இந்திய அரசின் அறிவியல் மற்றும் தொழில்நுட்ப துறை செயலாளர் டாக்டர் ரேணு சுவரூப், இளம் கண்டுபிடிப்பாளர்களிடம் படைப்புத்திறனை ஊக்குவிப்பதற்கான துடிப்பு மிகுந்த சூழலியலை நாடு உருவாக்கியுள்ளது என்றார்.
2021 செப்டம்பர் 8 அன்று காணொலி மூலம் நடைபெறவுள்ள இன்ஸ்பயர் விருதுகள்-மனாக்கின் எட்டாவது தேசிய அளவிலான கண்காட்சி மற்றும் திட்ட போட்டியின் விருது வழங்கும் நிகழ்ச்சியில், மத்திய அறிவியல் மற்றும் தொழில்நுட்பம் & புவி அறிவியல் இணை அமைச்சர்  டாக்டர் ஜிதேந்திர சிங் கலந்து கொள்கிறார்.
3,92,486 சிந்தனைகளில் இருந்து தேர்ந்தெடுக்கப்பட சிறந்த புதுமையான சிந்தனைகளை காட்சிப்படுத்தியுள்ள இந்த கண்காட்சியை 2021 செப்டம்பர் 4 முதல் 8 வரை https://nlepc.nif.org.in/community/#/login எனும் இணைப்பில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752021
ஆயுஷ்
அஸ்ஸாமின் சிவசாகரில், சர்வதேச யோகா தினத்தின் 50 நாள் கவுண்டவுனை குறிக்கும் விதமாக நடைபெற்ற யோகா திருவிழாவில் ஆயிரக்கணக்கானோர் பங்கேற்பு
மத்திய அரசின் ஆயுஷ் அமைச்சகம், அஸ்ஸாம் அரசின் ஒத்துழைப்புடன், பிரசித்தி பெற்ற இடமான சிவசாகரில் உள்ள ஷிவ் டோலில், சர்வதேச யோகா தினம் 2022-ன் 50 நாள் கவுண்டவுனை குறிக்கும் விதமாக இன்று யோகா திருவிழாவிற்கு ஏற்பாடு செய்திருந்தது. மொரார்ஜி தேசாய் தேசிய யோகா நிறுவனத்தின் சார்பில் நடத்தப்பட்ட இந்த திருவிழாவில், வடகிழக்கு மாநிலங்களைச் சேர்ந்த யோகா ஆர்வலர்கள் 10,000-த்திற்கும் மேற்பட்டோர் பங்கேற்றனர். தோரா டோல், ருத்ரசாகர் டோல், ரோங்கார், தோலாடோல் கர், கரேங் கர் & ஜாய்டோல் உள்பட சிவசாகர் மாவட்டத்தில் உள்ள வரலாற்றுச்சிறப்புமிக்க ஏழு இடங்களில் ஒரே நேரத்தில் இத்திருவிழா நடைபெற்றது. யோகாவின் பல்வேறு பரிமாணங்கள் மற்றும் மனித வாழ்க்கையை வளப்படுத்துவதற்கான அதன் வல்லமை குறித்தும் விழிப்புணர்வு ஏற்படுத்தும் நோக்கில் இந்த திருவிழாவிற்கு ஏற்பாடு செய்திருந்தது.
‘யோகாவை உங்களது வாழ்க்கையின் ஓர் அங்கமாக ஆக்கிக்கொள்ளுங்கள்’ என்ற மையக்கருத்தை கொண்டு நடத்தப்பட்ட இத்திருவிழாவில், அஸ்ஸாம் முதலமைச்சர் டாக்டர் ஹிமந்த பிஸ்வா சர்மா; மத்திய ஆயுஷ் மற்றும் துறைமுகங்கள், கப்பல் & நீர்வழித்துறை அமைச்சர் திரு சர்பானந்த சோனோவால்; ஆயுஷ் மற்றும் மகளிர், குழந்தைகள் மேம்பாட்டுத்துறை இணையமைச்சர் டாக்டர் முஞ்சபாரா மகேந்திரபாய் கலுபாய், பெட்ரோலியம் &இயற்கை எரிவாயுத்துறை இணையமைச்சர் ராமேஸ்வர் தெலி மற்றும் அஸ்ஸாம் சுகாதாரத்துறை அமைச்சர் கேசப் மகந்தா, சிக்கிம் சுகாதாரத்துறை அமைச்சர் டாக்டர் எம் கே சர்மா, அருணாச்சலப்பிரதேச சுகாதாரத்துறை அமைச்சர் ஆலோ லிபாங்க், நாகாலாந்து சுகாதாரத்துறை அமைச்சர் எஸ் பாங்க்னியூ போம் உள்ளிட்டோர் இந்த நிகழ்ச்சியில் கலந்து கொண்டனர்.
இந்த நிகழ்ச்சியில் உரையாற்றிய மத்திய துறைமுகங்கள், கப்பல் & நீர்வழி மற்றும் ஆயுஷ்துறை அமைச்சர் திரு சர்பானந்த சோனோவால், ஆயிரக்கணக்கான ஆண்டு பெருமையுடைய நமது நாகரீகம், நமக்கு அளித்துள்ள மாபெரும் கொடையான யோகா பயிற்சியை மக்கள் மேற்கொள்வதை ஊக்குவிப்பதே இந்த விழாவின் நோக்கம் என்றார். அழகான சிவசாகர் நகரில் உள்ள இந்த புண்ணிய பூமியில், வடகிழக்கு மாநிலங்களைச் சேர்ந்த ஆயிரக்கணக்கான மக்கள் ஒன்றிணைந்து யோகா பயிற்சியை மேற்கொள்வது, அசாமில் உள்ள பிரசித்தி பெற்ற பாரம்பரிய தளங்களை உலக சுற்றுலா வரைபடத்தில் இடம் பெறச் செய்வதற்கான தொடர் முயற்சியை இந்த நிகழ்ச்சி வலியுறுத்துகிறது. நமது மனது மற்றும் ஆரோக்கியத்தை வளப்படுத்துவதில் யோகாவின் முக்கியத்துவத்தை சுட்டிக்காட்டுவதோடு, நமது சமூக- கலாச்சார பாரம்பரியத்தை கொண்டாடவும் நாம் முயற்சிகளை மேற்கொண்டு வருவதாக மத்திய அமைச்சர் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1821993
சுற்றுச்சூழல் மற்றும் வனத்துறை அமைச்சகம்
உலகளாவிய சுற்றுச்சூழல் பாதுகாப்புக்கான இந்திய-பிரெஞ்சு கூட்டு ஒட்டுமொத்த உலகத்துக்கே எடுத்துக்காட்டாக அமையும்: திரு பிரகாஷ் ஜவடேகர்
மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் மற்றும் பிரான்சு நாட்டின் சூழலியல் மாற்றம் அமைச்சர் திருமிகு பார்பரா பொம்பிலி ஆகியோர் இணைந்து இந்திய-பிரெஞ்சு சுற்றுச்சூழல் வருடத்தை புதுதில்லியில் இன்று தொடங்கி வைத்தனர்.
நீடித்த வளர்ச்சியில் இந்திய-பிரெஞ்சு கூட்டை வலுப்படுத்துவதும், சர்வதேச சுற்றுச்சூழல் பாதுகாப்புக்கான திறன்மிகு செயல்களை அதிகப்படுத்துவதும் இதன் அடிப்படை நோக்கமாகும். இதன் மூலம் அவற்றுக்கு அதிக கவனம் கிடைக்கும்.
முதல் முறையாக இந்தியாவுக்கு வந்துள்ள திருமிகு பார்பரா பொம்பிலியை வரவேற்ற திரு பிரகாஷ் ஜவடேகர், பருவநிலை மாற்றத்தில் இந்திய-பிரான்ஸ் கூட்டுறவின் முக்கியத்துவத்தை எடுத்துரைத்தார்.
“பிரதமர் திரு நரேந்திர மோடியால் தொடங்கப்பட்ட சர்வதேச சூரிய சக்தி கூட்டின் இரு முக்கிய தூண்கள் நாமாவோம். இந்த புரட்சிகரமான நடவடிக்கை ஒரு வெற்றிகரமான பரிசோதனையாக மாறியுள்ளது. உலகளாவிய சுற்றுச்சூழல் பாதுகாப்புக்கான இந்திய-பிரெஞ்சு கூட்டு ஒட்டுமொத்த உலகத்துக்கே எடுத்துக்காட்டாக அமையும்,” என்று அவர் கூறினார்.
பருவநிலை மாற்ற நடவடிக்கைகளில் குறிப்பிடத்தக்க முன்னேற்றத்தை இந்தியா ஏற்கனவே எட்டியுள்ளதாகவும், மாசு உமிழ்வில் 26 சதவீதம் குறைந்துள்ளதாகவும் அமைச்சர் கூறினார். இந்த நிகழ்ச்சிக்கு முன்னதாக, சூழலியல் குறித்த இரு தரப்பு கூட்டம் ஒன்றும் நடைப்பெற்றது.
------
(Visitor Counter : 183
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாட்டில் மின்சார வாகனங்களின் மேம்பாட்டில் பேட்டரி மாற்றும் கொள்கை முக்கியப் பங்காற்றும்
மின்சார வாகனத்தின் பயன்பாடு நாளுக்கு நாள் அதிகரித்து வருகிறது. இதனை கருத்தில் கொண்டு, குறைந்த செலவில் வாகனப் பேட்டரியில் சார்ஜ் செய்துகொள்ளுதல், குறைந்த இடத்தை பிடித்தல், குறைந்த நேரத்தில் சார்ஜிங் செய்தல் ஆகியவற்றை உள்ளடக்கிய பேட்டரி மாற்றும் கொள்கை வடிவமைக்கப்பட உள்ளது. ஏனெனில், நாட்டில் மின்சார வாகனங்களின் வளர்ச்சியில் இந்த பேட்டரி மாற்றும் கொள்கை முக்கிய பங்காற்றுகிறது.
எனவே, இந்த பேட்டரி மாற்றும் கொள்கைக்கான வழிகாட்டும் நெறிமுறைகளை வகுப்பதற்காக இந்திய தர நிர்ணய ஆணையம் சார்பில் கமிட்டி அமைக்கப்பட்டுள்ளது. இந்த கமிட்டி பேட்டரிகளின் எளிய வடிவமைப்பு, பாதுகாப்பு, தரம், நுகர்வோர் நலன் உள்ளிட்ட பல அம்சங்களைக் கருத்தில் கொண்டு வழிமுறைகளை உருவாக்கும்.
மக்களவையில் எழுப்பட்ட கேள்விக்கு மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி எழுத்துப்பூர்வமாக அளித்த பதிலில் இவ்வாறு தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
ஜார்கண்ட் மாநிலம் தேவ்கரில் புதிய எய்ம்ஸ் அமைப்பதற்கு மத்திய அமைச்சரவை ஒப்புதல்
ஜார்கண்ட் மாநிலம் தேவ்கரில் புதிய அகில இந்திய மருத்துவ விஞ்ஞான நிறுவனம், எய்ம்ஸ் அமைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்தத் திட்டத்திற்கு ரூ.1103 கோடி நிதிச்செலவுக்கான திட்டத்திற்கு ஒப்புதல் அளிக்கப்பட்டது. இந்த எய்ம்ஸ் நிறுவனம் பிரதமரின் சுகாதாரப் பாதுகாப்புத் திட்டத்தின் கீழ் அமைக்கப்படும்.
விவரங்கள்:
தேவ்கர் நகரில் அமைய உள்ள எய்ம்ஸில் கீழ்கண்டவை இடம் பெற்றிருக்கும்:
- அவசரகால சிகிச்சை மையமும் 750 படுக்கை வசதியும் கொண்ட மருத்துவமனை.
- ஆண்டுக்கு 100 மாணவர்கள் எம் பி பி எஸ் படிக்கும் வகையிலான மருத்துவகல்லூரி.
- ஆண்டுக்கு 60 மாணவர்கள் பி எஸ் சி செவிலியர் படிப்பு படிப்பதற்கான செவிலியர் கல்லூரி , குடியிருப்பு வளாகங்கள், புதுதில்லி எய்ம்ஸ் மாதிரியில் சம்பந்தப்பட்ட வசதிகள் / சேவைகள்.
- 20 சிறப்பு மருத்துவ / உயர் சிறப்பு மருத்துவத்துறைகளும் அவற்றுக்கான 15 அறுவை சிகிச்சை அரங்குகளும்.
- பாரம்பரிய மருத்துவமமுறையின்படி சிகிச்சை வழங்குவதற்கான 30 படுக்கைகள் கொண்ட ஆயுஷ் துறை.
தாக்கம்:
தேவ்கரில் அமைய உள்ள புதிய எய்ம்ஸ் நிறுவனம் அந்தப் பகுதி மக்களுக்கு உயர்சிறப்பு மருத்துவ வசதியை வழங்கும். மேலும், இந்த மண்டலத்தில் தேசிய சுகாதார இயக்கத்தின் கீழ் ஏற்படக்கூடிய ஆரம்ப மற்றும் இடைநிலை நிறுவனங்கள் / வசதிகள் ஆகியவற்றில் பணிபுரிய தகுதி வாய்ந்த மருத்துவர்கள், இதர சுகாதார பணியாளர்களை உருவாக்க உதவுவதும் இந்த நிறுவனத்தின் நோக்கமாகும்.
பின்னணி:
பிரதமரின் சுகாதாரப் பாதுகாப்புத் திட்டத்தின் கீழ் புவனேஷ்வர், போபால், ராய்ப்பூர், ஜோத்பூர், ரிஷிகேஷ், பாட்னா, ஆகிய இடங்களில் எய்ம்ஸ்கள் உருவாக்கப்பட்டுள்ளன. பரேலி , நாக்பூர் , கல்யாணி , குண்டூரில் மங்களகிரி  ஆகிய இடங்களில் எய்ம்ஸ்அமைக்கும் பணிகள் நடைபெற்று வருகின்றன. கோரக்பூர்  எய்ம்ஸ் அமைப்பதற்கான பணியாணைகள் வழங்கப்பட்டுள்ளன.
மேலும், கீழ்கண்ட எய்ம்ஸ்-களுக்கு அனுமதி வழங்கப்பட்டுள்ளது.
- 2016 ஜூலையில் பஞ்சாப் பத்தின்டா
- 2017 மே –யில் அசாம் குவஹாத்தி
- 2018 ஜனவரியில் இமாசலப்பிரதேசம் பிலாஸ்பூர்
------
(Visitor Counter : 64
குடியரசுத் தலைவர் செயலகம்
இந்திய வேளாண் ஆராய்ச்சி கழகத்தின் தேசிய பால்வள ஆராய்ச்சி நிறுவனத்தின் 19-வது பட்டமளிப்பு விழாவில் பங்கேற்று குடியரசுத்தலைவர் உரையாற்றினார்
குடியரசுத்தலைவர் திருமதி திரௌபதி முர்மு, ஹரியானாவின் கர்னாலில் இந்திய வேளாண் ஆராய்ச்சி கழகத்தின் கீழ் செயல்படும் தேசிய பால் ஆராய்ச்சி நிறுவனத்தின்  19-வது பட்டமளிப்பு விழாவில் இன்று  கலந்து கொண்டு உரையாற்றினார்.
நிகழ்ச்சியில் உரையாற்றிய குடியரசுத்தலைவர், நமது நாட்டின் உணவு மற்றும் ஊட்டச்சத்துப் பாதுகாப்பை உறுதி செய்வதில் பால் உற்பத்தித் தொழில் முக்கிய பங்கு வகிக்கிறது என்றார். பால் உற்பத்தித் துறை நாட்டின் மொத்த உள்நாட்டு உற்பத்தியில் சுமார் 5 சதவீத பங்களிப்பை வழங்குகிறது என்று அவர் குறிப்பிட்டார். அத்துடன் இந்தியாவில் உள்ள சுமார் 8 கோடி குடும்பங்களுக்கு இத்துறை வாழ்வாதாரத்தை வழங்குகிறது என்று அவர் கூறினார். தேசிய பால்வள ஆராய்ச்சி நிறுவனம்  போன்ற நிறுவனங்கள், அனைவரையும் உள்ளடக்கிய வளர்ச்சியில் முக்கிய பங்கு வகிப்பதாக அவர் தெரிவித்தார்.
பசுக்கள் மற்றும் பிற கால்நடைகள் இந்திய சமூகம் மற்றும் மரபுகளின் ஒருங்கிணைந்த பகுதியாக உள்ளன என்று குடியரசுத் தலைவர் கூறினார். அதிக பால் தரும் எருமைகள் மற்றும் பசுக்களின் நகல் மரபணுக்களை உற்பத்தி செய்யும் தொழில்நுட்பத்தை என்.டி.ஆர்.ஐ உருவாக்கியுள்ளதை அவர் குறிப்பிட்டார். இது கால்நடைகளின் பால் உற்பத்தித் திறனை அதிகரித்து விவசாயிகளின் வருமானத்தை அதிகரிக்கும் என்று அவர் தெரிவித்தார்.
பால் மற்றும் பால் பொருட்கள் எப்போதுமே இந்திய உணவு மற்றும் கலாச்சாரத்தின் ஒருங்கிணைந்த பகுதியாக உள்ளன என்று குடியரசுத்தலைவர் கூறினார். உலகிலேயே அதிக பால் உற்பத்தி செய்யும் நாடு இந்தியா என அவர் தெரிவித்தார். ஆனால், பால் பொருட்களின் தேவை மேலும் அதிகரித்து வருவதால் நாம் சவால்களை எதிர்கொள்வதாக அவர் கூறினார். இது தவிர, தரமான தீவனம் கிடைப்பது, பருவநிலை மாற்றத்தால் ஏற்படும் வானிலை மாற்றம், கால்நடைகளுக்கு ஏற்படும் நோய்கள் போன்ற சவால்களையும் பால்பண்ணைத் துறை சந்தித்து வருகிறது என அவர் தெரிவித்தார். பால் உற்பத்தி மற்றும் பால் பண்ணைத் தொழிலை நிலையானதாக மாற்றுவது நம் முன் உள்ள சவாலாக உள்ளது என அவர் குறிப்பிட்டார். விலங்குகளின் நலனை மனதில் கொண்டு சுற்றுச்சூழலுக்கு உகந்த மற்றும் காலநிலைக்கு ஏற்ற தொழில்நுட்பங்களை பின்பற்றி பால் உற்பத்தியை மேம்படுத்துவது நம் அனைவரின் பொறுப்பாகும் எனவும் அவர் கூறினார். பால் பண்ணைகளில் இருந்து பசுமைக்குடில் வாயு வெளியேற்றத்தை குறைக்க என்டிஆர்ஐ பல்வேறு தொழில்நுட்பங்களை ஊக்குவித்து வருவதை அவர் குறிப்பிட்டார். இதனுடன், உயிரி எரிவாயு உற்பத்தி போன்ற தூய்மை எரிசக்திக்கும் என்டிஆர்ஐ முக்கியத்துவம் அளித்து வருகிறது என அவர் தெரிவித்தார்.
இந்தியாவில் பால் உற்பத்தித் தொழிலை நிர்வகிப்பதில் பெண்கள் முக்கியப் பங்காற்றுகின்றனர் என்று குடியரசுத்தலைவர் கூறினார். பெண்களை தன்னம்பிக்கை கொண்டவர்களாக மாற்றுவதில் இந்தத் துறை மிக முக்கியப் பங்காற்ற முடியும் என அவர் கூறினார். எனவே இது தொடர்பான கல்வி, பயிற்சி மற்றும் திறன் மேம்பாடு ஆகியவற்றில் அவர்களுக்கு அதிக வாய்ப்புகளை வழங்க வேண்டிய அவசியம் உள்ளதாக அவர் தெரிவித்தார். பால் உற்பத்தித் துறையில் தொழில் தொடங்க பெண்களுக்கு எளிதாக கடன் வழங்கப்படுவதுடன் சந்தை அணுகலை மேலும் எளிதாக்க வேண்டும் என்று குடியரசுத்தலைவர் திருமதி திரெளபதி முர்மு கூறினார்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1919131
சுற்றுச்சூழல் மற்றும் வனத்துறை அமைச்சகம்
சுற்றுசூழல் ஒத்துழைப்பு துறையில் இந்தியா - பின்லாந்து இடையேயான ஒத்துழைப்பு ஒப்பந்தத்திற்கு மத்திய அமைச்சரவை ஒப்புதல்
சுற்றுசூழல் ஒத்துழைப்பு துறையில் இந்தியா - பின்லாந்து இடையேயான ஒத்துழைப்பு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சுற்றுச்சூழல் பாதுகாப்பு, இயற்கை வளங்களின் மேலாண்மை ஆகிய துறைகளில் இரு நாடுகளுக்கும் இடையே நெருக்கமான மற்றும் நீண்ட கால ஒத்துழைப்பை ஏற்படுத்தவும், ஊக்குவிக்கவும் இந்த ஒத்துழைப்பு ஒப்பந்தம் வழிவகுக்கும். இது இரு நாடுகளின் சட்ட விதிகளை கருத்தில் கொண்டு சமபங்கு, பரஸ்பர பரிமாற்றம் மற்றும் பரஸ்பர நன்மைகள் ஆகியவற்றை அடிப்படையாகக் கொண்டு இந்த ஒப்பந்தம் செயல்படுத்தப்படும்.
சிறந்த சூழல் பாதுகாப்பு, சிறந்த பாதுகாப்பு, பருவநிலை மாற்றத்தில் சிறந்த மேலாண்மை, வன விலங்குகள் பாதுகாப்பு ஆகியவற்றில் நவீன தொழில்நுட்பங்கள் மற்றும் சிறந்த நடைமுறைகளை இந்த ஒப்பந்தம் கொண்டுவரும் என்று எதிர்பார்க்கப்படுகிறது.
இந்த ஒத்துழைப்பு ஒப்பந்தத்தின் அடைப்படையில் கீழ்கண்ட துறைகளில் ஒத்துழைப்பு ஏற்படுத்தப்படும்:
- காற்று மற்றும் நீர் மாசுபாடு தடுப்பு மற்றும் சுத்திகரிப்பு, மாசுபடுத்தப்பட்ட மண்ணை சரிசெய்தல்
- அபாயகரமான கழிவுகள் உட்பட்ட கழிவுகள் மேலாண்மை மற்றும் கழிவுகளில் இருந்து எரிசக்தி உற்பத்திசெய்யும் தொழில்நுட்பங்கள்
- மறுசுழற்சி பொருளாதாரம், கரியமிலம் குறைவான தீர்வுகள், வனங்கள் உள்ளிட்ட இயற்கை வளங்களின் நிலையான மேலாண்மை
- பருவநிலை மாற்றம்
- சுற்றுசூழல் மற்றும் வன கண்காணிப்பு மற்றும் தரவு மேலாண்மை
- கடல் மற்றும் கரையோர வளங்கள் பாதுகாப்பு
- கடல் / கடல் தீவுகளில் ஒருங்கிணைந்த நீர் மேலாண்மை
- இருதரப்பும் இனணந்து முடிவுசெய்யும் பிற துறைகள்
நிதி அமைச்சகம்
2023-24-ம் நிதியாண்டில்  மொத்த நேரடி வரி வருவாய் 18.29% வளர்ச்சியைப் பதிவு செய்துள்ளது
2023-24-ம் நிதியாண்டிற்கான  நேரடி வரி வருவாய் முந்தைய நிதியாண்டின்  இதே காலகட்டத்தில் ரூ.7,00,416 கோடியுடன் ஒப்பிடும்போது ரூ.8,65,117 கோடியாக உள்ளது.
நிகர நேரடி வரி வருவாய் ரூ.8,65,117 கோடி  கார்ப்பரேஷன் வரி  ரூ.4,16,217 கோடி  மற்றும் பங்கு பரிவர்த்தனை வரி  உட்பட தனிநபர் வருமான வரி  ரூ.4,47,291 கோடி  ஆகியவை அடங்கும்.
2023-24-ம் நிதியாண்டில் நேரடி வரிகளின் மொத்த வருவாய் முந்தைய நிதியாண்டின் இதே காலகட்டத்தில் ரூ.8,34,469 கோடியுடன் ஒப்பிடும்போது ரூ.9,87,061 கோடியாக உள்ளது. இது 18.2 சதவீத வளர்ச்சியைக் காட்டுகிறது.
கார்ப்பரேஷன் வரி  ரூ.4,71,692 கோடியாகவும், பங்கு பரிவர்த்தனை வரி  உள்ளிட்ட தனிநபர் வருமான வரி  ரூ.5,13,724 கோடியாகவும் உள்ளது. சிறு துறை வாரியான வருவாய் ரூ.3,55,481 கோடி முன்பண வரியை உள்ளடக்கியது. வரி பிடித்தம் செய்யப்பட்ட தொகை ரூ.5,19,696 கோடி; சுய மதிப்பீட்டு வரி ரூ.82,460 கோடி; வழக்கமான மதிப்பீட்டு வரி ரூ.21,175 கோடி; மற்றும் இதர சிறு தலைப்புகளின் கீழ் ரூ.8,248 கோடி வரி.
2023-24 நிதியாண்டில்  முன்கூட்டிய வரி வருவாய் ரூ.3,55,481 கோடியாக உள்ளன, இதற்கு முந்தைய நிதியாண்டின் இதே காலகட்டத்தில் அதாவது 2022-23 நிதியாண்டின் இதே காலகட்டத்தில் முன்கூட்டிய வரி வருவாய் ரூ.2,94,433 கோடியாக இருந்தது. 16.09.2023 நிலவரப்படி ரூ.3,55,481 கோடி முன்கூட்டிய வரி வருவாயில் கார்ப்பரேஷன் வரி  ரூ.2,80,620 கோடியாகவும், தனிநபர் வருமான வரி  ரூ.74,858 கோடியாகவும் உள்ளது.
2023-24 நிதியாண்டில் 16.09.2023 வரை ரூ.1,21,944 கோடி வரி பிடித்தம் திரும்ப வழங்கப்பட்டுள்ளது.